TATA PANGIBADAH MINGGU 29 JANUARI 2023 TABUH 09.00 WIIK "GESANG MITURUT KARSANIPUN GUSTI" PAWARTOS PRADATANING PASAMUWAN (namung menawi wonten éwah-éwahan utawi tambahan) P A T U N G G I L A N (Lonceng kaungelaken kaping 3. PL nyumet lilin pangibadah) Pasamuwan Jumeneng TIMBALAN PANGIBADAH PL : Punapa tegesipun bingah..? Sapérangan tiyang mastani kabingahan mawujud menawi kabetahanipun kacekapan utawi pepénginganipun kagayuh. Punapa pancèn mekaten tegesipun kabingahan miturut Gusti Allah..? Pangibadah punika mbereg kita ngaturaken sembah bakti lan panuwun dhumateng Gusti saha ngaros- raosaken malih tegesipun kabingahan ingkang cundhuk kaliyan karsanipun Gusti. Swawi Ta Kanca Kula! Pasamuwan ngidungaken KPJ 33. SWAWI TA KANCA KULA Swawi ta kanca kula sami memuji Allah ing dinten puniki Kula dipun paring bingah linuwih, bingah linuwih (Pasrah tinampi Kitab Suci, laré-laré Sekolah Minggu tumuju sangajenging sanctuary) Asurak-surak kanca, sami asuka-suka; manganggé kang saé Sampun kirang sekaré kang éndah-éndah VOTUM PF U : Pangibadah Minggu punika lumampah ing salebeting pengaken ing manah kita : : PITULUNGANKU ASALÉ SAKA ALLAH, KANG NITAHAKÉ LANGIT LAN BUMI. (Mazmur 121:2). SALAM PF : Gusti Allah, Rama kita, lan Gusti Yésus Kristus, maringana sih-rahmat lan katentreman marang kowé. (1 Korintus 1:3). U : (ngidungaken) AMIN, AMIN, AMIN. PAMBUKA PL : Pangibadah dinten punika katindakaken kanthi jejer GESANG MITURUT KARSANIPUN GUSTI. Waosan sepisan kapethik saking Mikha 6:1-8 ingkang dipuntanggapi kanthi waosan Mazmur 15. Waosan kaping kalih kapethik saking I Korintus 1:18-31. Déné waosan Injil kapethik saking Matius 5:1-12 (PF mberkahi lare- lare sekolah minggu) PF : "Aku nyuwun marang Gusti Allah, supaya saka gunging kamulyané, kersaa maringi kekuwatan lantaran Sang Roh Suci marang kowé, lan nyantosakaké batinmu. Sarta supaya merga saka kaprecayanmu Sang Kristus dedalem ana Komisi Liturgika GKJ Kabluk Semarang -- 1
ing atimu. Pandongaku muga-muga kowé padha ngoyoda lan tetalesa sajroning katresnan." (Laré sekolah minggu tumuju ruang Ibadah Anak) Pasamuwan ngidungaken KPJ 49. GUSTI KANG MAHAWILASA Gusti Kang Mahawilasa, mugi paring aksama. Kula getun dé klepatan, nglawan dhateng Pangéran; nglirwakken dhawuh Paduka, manut hardaning driya. Temah tan ngraosken tentrem wah malih gesang langgeng. Gusti Ingkang Mahakwasa, mugi nuntun kawula; ngambah ing margi utami, nurut pangrèh Paduka. Awit kwasaning Roh Suci, nyingkur karsèng pribadya, nglawan kapéncuting donya, mrih raharja slaminya. Pasamuwan Lenggah PANGAKENING DOSA L1 : Mikha 6:1-8 makaten : 1 Rungokna gugatané Pangéran kanggo Israèl. Dhuh Pangéran, mugi kersa jumeneng lan ngajengaken gugatan Paduka kanggé Israèl, supados gunung- gunung lan punthuk-punthuk sami mireng. 2 Hé gunung-gunung, pondhasiné bumi sing langgeng, padha ngrungokna gugatané Pangéran! Pangéran nggugat umaté, lan mrekarakaké Israèl. 3 Pangandikané Pangéran, "Umat-Ku! Aku wis nindakaké apa kanggo kowé? Apa aku ngebot-eboti kowé? Ngunjukna wangsulan. 4 Kowé Dakirid metu saka tanah Mesir, kowé Dakluwari saka enggonmu dadi batur-tukon. Aku ngutus Musa, Harun lan Miryam nuntun kowé. 5 Élinga marang apa sing dirancang déning Balak raja ing Moab kanggo kowé, lan wangsulané Biléam bin Béor. Élinga marang lelakon wiwit saka Lebak Sitim tekan Gilgal, supaya kowé ngakonana pendamel-pendamelé Pangéran kanggo nylametaké kowé." 6 Aku nyaosi apa marang Pangéran, Allah ing langit lan bumi, samasa aku sowan sujud marang Panjenengané? Apa pedhèt sing becik dhéwé kanggo kurban obongan konjuk marang Panjenengané? 7 Apa Pangéran rena penggalihé yèn aku nyaosaké wedhus éwon lan lenga zaitun sing mili kaya kali? Apa arep dakcaosi kurban anakku sing mbarep, minangka panebusing dosa-dosaku? 8 Ora! Pangéran wis ngandika apa sing becik kagem Panjenengané. Pepundhutané marang kita kuwi mengkéné: penggawé sing adil, nandukaké katresnan lan andhap-asor ing pesrawungan karo Panjenengané. SL : Sumangga kita tanggapi lumantar Mazmur 15 sacara sesautan. Masmur anggitané Dawud. Dhuh Allah, sinten ingkang kelilan manggèn ing Kémah Paduka? U SL : SINTEN INGKANG KELILAN MANGGÈN ING REDI PADUKA INGKANG SUCI? : Yakuwi wong kang lakuné tanpa cacad, Komisi Liturgika GKJ Kabluk Semarang -- 2
U SL U : SARTA NGLAKONI PENGGAWÉ BECIK, : kang tembungé temen kalayan trus ing ati, lan ora seneng wewadul, : SARTA ORA GAWÉ ALA MARANG PEPADHANÉ, ORA NACAD MARANG PADHA- SL U KANCANÉ, LAN ORA NGRASANI TANGGANÉ; : kang éwa marang wong kang tumindak nistha, : NANGING NGAJÈNI MARANG WONG MURSID; SAUPAMA SUMPAH KANG MARAKAKÉ PITUNANÉ DHÉWÉ, IYA ORA DIJABEL; SL U : kang ora nganakaké dhuwit, : ORA NAMPANI BESEL LAN ORA NGLAWAN WONG SING ORA DUWÉ KALUPUTAN. S : SAPA SING KELAKUANÉ KAYA MENGKONO, URIPÉ BAKAL TENTREM. Pasamuwan ngidungaken KPJ 96. TYAS KITA DIMÈN SLAMANYA Tyas kita dimèn slamanya bungah lan sukarena, déné Sang Rama ing swarga nganggep putra mring kita. Reff. Mara tansah abebungah saben dina antuk trang Dalaning urip éndah apadhang, mara tansah dèn girang Balik wong kang amiturut, tansah padhang dalannya. Mula mara manut Gusti, suminggah saking dosa PAWARTOS SIH RAHMAT L3 : Sih rahmat ingkang ngapunteni, mulihaken, saha mbereg gesang kita kapethik saking 1 Korintus 1:18-31 ingkang makaten suraosipun: 18 Awit tumraping wong sing bakal nampa paukumané Gusti Allah, pawarta bab sédané Gusti Yésus Kristus ana ing kayu salib kuwi dianggep prekara sing tanpa teges. Nanging tumrapé kita sing kapitulungan slamet, Sang Kristus kuwi wujudé kasektèné Gusti Allah. 19 Ana ing Kitab Suci Gusti Allah ngandika: "Aku bakal mbuyaraké kawicaksanané para wong wasis, lan kawruhé wong pinter bakal Daklebur." 20 Yèn mengkono, panemuné wong-wong wicaksana banjur kepriyé? Semono uga kepriyé panemuné wong-wong pinter? Apa déné panemuné para ahli pikir jaman saiki banjur kepriyé? Gusti Allah wis mratélakaké, yèn kapinterané manungsa kuwi tanpa teges. 21 Awit saka kawicaksanané, Gusti Allah wis netepaké yèn manungsa ora bakal bisa wanuh marang Gusti Allah saka kapinterané dhéwé. Kosokbaliné, Gusti Allah wis nemtokaké bakal paring slamet marang wong sing precaya marang pawarta, sing padha dakwartakaké, sing déning wong kadonyan dianggep ngayawara. 22 Wong Yahudi padha njaluk mujijat minangka bukti, lan wong Yunani padha mburu kawicaksanan. 23 Nanging tumrap kita, kita padha martakaké bab Sang Kristus sing disalib, yakuwi pawarta sing kanggoné wong Yahudi dadi sandhungan, lan tumraping wong dudu Yahudi pawarta mau sawijining prekara sing ora tinemu ing nalar. 24 Nanging tumraping wong sing padha katimbalan déning Gusti Allah, wonga Yahudi, wonga kapir, bab Sang Kristus kuwi pangwasa lan kawicaksanané Gusti Allah. 25 Sebab pakaryané Gusti luwih wicaksana ketimbang karo Allah, sing katoné bodho, nyatané Komisi Liturgika GKJ Kabluk Semarang -- 3
kawicaksanané manungsa, lan pakaryané Gusti Allah sing katoné tanpa daya, jebul luwih rosa ketimbang karo kekuwatané manungsa. 26 Para sedulur! Élinga marang kaanan nalika kowé padha katimbalan déning Gusti Allah. Rak mung sethithik cacahé wong sing wasis utawa sing dadi penggedhé, utawa sing duwé pangkat dhuwur manut pétungané manungsa. 27 Nanging, Gusti Allah milih wong sing dianggep bodho déning jagad iki, supaya gawé wirangé para wong wicaksana. Mengkono uga Gusti Allah milih wong-wong sing ringkih, manut pétungané jagad, kanggo mirangaké wong-wong sing rosa. 28 Sing dianggep asor lan nistha, sing dianggep ora ana ajiné déning jagad, yakuwi sing dipilih déning Gusti Allah, supaya ngorakna apa sing dianggep aji déning jagad. 29 Srana mengkono ora ana wong sing bisa gumunggung ana ing ngarsané Gusti Allah. 30 Nanging Gusti Allah wis nunggilaké kowé karo Sang Kristus Yésus, lan Gusti Allah wis nemtokaké Sang Kristus dadi kawicaksanan kita; lantaran Sang Kristus kita padha karukunaké karo Gusti Allah. Merga Sang Kristus kita padha dadi umaté Gusti Allah kang suci. Kita wis dimerdikakaké! 31 Mulané, kaya sing dingandikakaké Gusti Allah ana ing Kitab Suci: "Sing sapa arep gumunggung, ngegungna apa sing wis katindakaké déning Gusti Allah." Sami ngaturna panuwun awit sih rahmatipun Gusti. U : PUJI SOKUR KONJUK GUSTI ALLAH Pasamuwan Jumeneng Pasamuwan ngidungaken KPJ 195. KULA DATAN BADHÉ NRIMAH Kula datan badhé nrimah, datan badhé rila, pepadhang saking Yéhuwah tinampik prajalma. Tan badhé sabdèng Allah pikekah kawula sinrahken dhateng mengsah kang ambek daksiya. Pasamuwan Lenggah P E L A D O S A N S A B D A DONGA PELADOSAN SABDA (déning PF) PAMAOSING KITAB SUCI PF : Waosan Injil kawaosaken saking Injilipun Gusti Yésus Kristus miturut paseksinipun MATIUS 5:1-12 1 Bareng Gusti Yésus mirsa wong akèh mau, banjur minggah ing punthuk. Sawisé lenggah, para muridé padha mapan lungguh ngubengi Panjenengané. 2 Gusti Yésus tumuli wiwit mulang: 3 "Begja wong sing rumangsa ringkih ana ing ngarsané Pangéran; awit wong sing kaya ngono kuwi sing dadi umat ana ing Kratoné Allah. 4 Begja wong sing prihatin; awit bakal padha dilipur déning Gusti Allah. 5 Begja wong sing andhap-asor, awit bakal padha tampa prasetyané Gusti Allah. 6 Begja wong sing kepéngin banget nglakoni kersané Gusti Allah; awit Gusti Allah bakal gawé mareming atiné. 7 Begja wong sing seneng melasi wong liya; awit bakal Komisi Liturgika GKJ Kabluk Semarang -- 4
diwelasi déning Gusti Allah. 8 Begja wong sing resik atiné; awit bakal wanuh marang Gusti Allah. 9 Begja wong sing padha seneng ngrukunaké, awit bakal disebut para putrané Gusti Allah. 10 Begja wong sing disiya-siya merga enggoné nglakoni kersané Gusti Allah; awit wong sing mengkono kuwi sing dadi umat ana ing Kratoné Allah. 11 Begja kowé menawa diwewada, disiya-siya lan dipitenah merga saka enggonmu dadi murid-Ku. 12 Para nabi sadurungé kowé iya padha disiksa kaya mengkono. Padha bungaha lan dipadha gembira, sebab gedhé ganjaran sing bakal kaparingaké déning Gusti Allah marang kowé." Mekaten pangandikanipun Gusti. Ingkang rahayu inggih punika saben tiyang ingkang mirengaken sabdanipun Gusti saha dipunèstokaken. Haléluya! U : (ngidungaken KJ 473b) HALÉLUYA, HALÉLUYA, HALÉLUYA! RENUNGAN. "GESANG MITURUT KARSANIPUN GUSTI". WEKDAL ENING. (saged kagem pisungsung pepujèn) Pasamuwan Jumeneng PENGAKEN PITADOS M1 : Sesarengan sadaya tiyang pitados ingkang purun gesang miturut karsanipun Gusti ing sadaya papan saha wekdal, sumangga kita ngekahaken kapitadosan kita srana ngucapaken Sahadat Kalih Welas ingkang mekaten ... Pasamuwan Lenggah DONGA SOKUR LAN SAFAAT (déning PF) P E L A D O S A N M É J A PISUNGSUNG M2 : Sumangga kita ngaturaken panuwun awit saking kamirahanipun Gusti Allah lumantar pisungsung srana ngènget-ènget pangandika ing Mazmur 50:23 makaten: "Wong sing nyaosaké kurban pamuji kuwi ngluhuraké marang Aku. Wong sing lakuné jujur bakal Daktedahi dalaning keslametan peparingé Allah." Sumangga kita ndedonga: Gusti Allah Rama Kaswargan, ngaturaken panuwun awit pangrimat Paduka ing sauruting gesang kawula. Sapunika kawula badhé ngaturaken pisungsung minangka atur panuwun dhumateng Paduka lumantar Gréja punika. Karsaa nyucèkaken kawula supados anggèn kawula ngaturaken linandhesan raos sumarah dhumateng berkah Paduka. Pradataning Pasamuwan ingkang kapiji ngrimat saha nanjakaken pisungsung punika ugi tansaha Paduka berkahi. Ing Sang Kristus kawula ndedonga. Amin. Pasamuwan ngidungaken KPJ 154. ADRENGING TYAS KULA Adrenging tyas kula, ngaturken panuwun, Gusti. Paduka ngasihi, kula kagunganta. Reff. Mung punika Gusti, pisungsung kula sawetahing gesang jiwa lan raga, Komisi Liturgika GKJ Kabluk Semarang -- 5
wit kula tan darbé bandha kang pengaji kang langkung prayogi, sinaos Gusti. Mung punika Gusti, panyuwun kula, mugi katampia atur kawula, mrih gesang kawula kagema Paduka pirantos sapala.. (bokor pisungsung kaaturaken majeng) Saiba éndahing sih-tresna Paduka, Gusti; kula kagunganta, Paduka rimati. Reff DONGA RAMA KAWULA PF : Sumangga mungkasi pangibadah punika srana sesarengan ngunjukaken Donga Rama Kawula. S : Dhuh Rama kawula ingkang wonten ing swarga. Asma Paduka mugi kasucèkaken. Kraton Paduka mugi rawuh. Karsa Paduka mugi kalampahan wonten ing bumi kadosdéné wonten ing swarga. Kawula mugi kaparingan rejeki kawula sacekapipun ing dinten punika. Saha Paduka mugi ngapunten kalepatan kawula kadosdéné kawula inggih ngapunten ing tetiyang ingkang kalepatan dhateng kawula. Punapa déné kawula mugi sampun ngantos katandukaken dhateng ing panggodha, nanging mugi sami Paduka uwalaken saking piawon. Awitdéné Paduka ingkang kagungan kraton saha wisésa tuwin kamulyan langgeng salami-laminipun. Amin. Pasamuwan Jumeneng P A N G U T U S A N L A N B E R K A H PANGUTUSAN PF U PF U PF U BERKAH PF : Sami enerna manah dhumateng Gusti lan sesami : KAWULA NGENERAKEN MANAH DHUMATENG GUSTI LAN SESAMI : Sami dadosa juru pawarta lan juru pangrimat : PUJI SOKUR KONJUK GUSTI : Pinujia Allah Sang Rama, Sang Putra, tuwin Sang Roh Suci. : SAMANGKÉ NGANTOS ING SALAMI-LAMINIPUN. : Mengkera saking papan pangibadah punika kanthi tentrem rahayu. Tindakna dhawuhipun Gusti lan gesanga sesarengan sadaya titah. Gusti nuntun tansah, nampènana berkah saking Gusti Allah, "Allah muga maringana berkah, lan kowé padha direksaa. Allah muga maringana sarupaning prekara sing becik, lan kowé padha kaparingana sih-rahmat. Allah muga mirsani kanthi kawelasan, lan kowé padha kaparingana tentrem rahayu." (Wilangan 6:24-26) Pasamuwan ngidungaken KPJ 436. GUSTI NUNTUN LAMPAH KULA Gusti nuntun lampah kula, saklangkung nggèn kula begja Celak miwah tebih ugi, kula tansah dipun kanthi Nggih Gusti kang nganthi kula, astanya pyambak kang ngreksa Mila kula manut Gusti, Juru wilujeng sejati. Komisi Liturgika GKJ Kabluk Semarang -- 6